Noël Vandernotte
Noël Vandernotte, bet ganet d'ar 25 a viz Kerzu 1923 en Angelu (Pireneoù-Atlantel, Bro-C'hall), a zo bet ur roeñver gall. Marvet eo d'an 19 a vie Even 2020 e Beaucaire (Gard).

Da-geñver C'hoarioù olimpek hañv 1936, bet dalc'het e Berlin (Trede Reich d'an ampoent), e voe tapet div vedalenn arem gantañ, hag eñ sturier yaouank div vag disheñvel :
 d'ar 14 a viz Eost, a-gevret gant ar roeñverien Marcel Chauvigné (1911-1972), Jean Cosmat (1910-2010) hag e zaou eontr Fernand (1902-1990) ha Marcel Vandernotte (1909-1993),
 d'an hevelep deiziad, a-gevret gant Marceau Fourcade (1905-) ha Georges Tapie (1910-1964).

Ne oa nemet daouzek vloaz ha, dre-se, ez eo chomet betek-hen yaouankañ sportour bet biskoazh medalennet er C'hoarioù olimpek hañv a-vremañ, war-lerc'h Dimítrios Loúndras. Ken dister pouez ar c'hrennard (42 kg d'ar muiañ) ma voe ret dezhañ gwiskañ ur seurt gouriz pounneraet war-bouez eizh kg traezh...

Pa darzhas an Eil Brezel-bed un nebeud bloavezhioù diwezhatoc'h e kemeras perzh Noël Vandernotte ennañ evel harzher ha den enrollet a-youl vat.

E 2008 e voe roet dezhañ ar rez a ofiser en urzh broadel an dellezegezh a-raok ma voe tapet kroaz marc'heg al Lejion a enor gantañ diwezhatoc'hik. Mervel a reas e Beaucaire (Gard) e 2020.

Liamm diavaez
  Poltred Noël Vandernotte war al lec'hienn jo.sport24.com.

Notennoù ha daveennoù

Ganedigezhioù 1923
Sportourien Bro-C'hall